

08.01.2025.

2025.gada 7.janvārī Talsu novada pašvaldība parakstījusi vienošanos ar Centrālo finanšu un līgumu aģentūru par projekta Nr. 4.1.2.2/1/24/I/019 “Veselības veicināšanas un slimību profilakses pasākumu īstenošana vietējai sabiedrībai Talsu novadā” īstenošanu.

Projekta mērķis ir uzlabot vienlīdzīgu un savlaicīgu pieejamību veselības veicināšanas un slimību profilakses pakalpojumiem, nodrošinot vietēja mēroga veselības veicināšanas un slimību profilakses pasākumus Talsu novadā.

Projekta ietvaros visā projekta īstenošanas laikā tiks īstenoti dažādi slimību profilakses un veselības veicināšanas pasākumi- dažādas lekcijas, veselīga uztura gatavošanas nodarbības, fizisko aktivitāšu nodarbības visām vecuma grupām, vingrošanas nodarbības senioriem, pasākumi ģimenēm, sirds veselības dienas, kā arī tiks nodrošināta projekta vadība, komunikācijas un publicitātes pasākumi. Projektā plānots īstenot 1780 aktivitātes.

Projekta kopējās attiecināmās izmaksas ir 277596,00 EUR, tai skaitā ESF+ finansējums- 235956,60 EUR un valsts budžeta finansējums- 41639,40 EUR.

Projekta plānotais īstenošanas laiks- no vienošanās par projekta īstenošanu noslēgšanas līdz 2028.gada 4.ceturksnim.

*Aiva Dimante*

*Attīstības plānošanas, projektu vadības un tūrisma departamenta*

*Projektu vadības nodaļas vadītāja*